**TÁMOGATÁSI SZERZŐDÉS**

amelyet egyrészről: a **Magyar Tenisz Szövetség**

székhely: **1037 Budapest, Mikoviny u. 6.**

képviselő: **Sütő Csilla főtitkár**

bejegyző végzés száma: **0100/Pk.60160/2001**

nyilvántartási szám: **01-07-0000038**

nyilvántartást vezető szerv: **Fővárosi Törvényszék**

adószám: **18158768-2-41**

bankszámlaszáma: **10402142-50526678-50691002**

mint **Támogató**,

másrészről: **…………………………………**

székhely: ………………………………………………. képviselő: …………..

bejegyző végzés száma:

nyilvántartási szám: …………………..

nyilvántartást vezető szerv:

adószám:

bankszámlaszáma:

mint **Kedvezményezett**, (a továbbiakban együtt: Felek) kötöttek a mai napon és helyen, az alábbi feltételek mellett:

1. **A szerződés tárgya**

A Támogató a „*20/23/4 – Versenysport és szakmai feladatok támogatása*" előirányzat „*4 Utánpótlás-nevelési feladatok*” részfeladat terhére a Kedvezményezett által benyújtott költségterv alapján pénzügyi támogatást nyújt a Kedvezményezett részére a 2022. évi Sport XXI. Program megvalósításával (a továbbiakban: Feladat) közvetlenül összefüggő költségekhez.

**Támogatási intenzitás: 100 %**

1. **A támogatás összege, forrása**
	1. Az 1. pontban meghatározott Feladat pénzügyi támogatásának keretösszege: **…………… Ft, azaz …………………….. forint.**
	2. A 2.1. pontban meghatározott támogatási összeg forrása a Magyarország 2022. évi központi költségvetéséről szóló 2021. évi XC. törvény 1. Melléklete, XX. Emberi Erőforrások Minisztériuma fejezet, *„20/23/4 – Versenysport és szakmai feladatok"* fejezeti kezelésű előirányzat, *„4 Utánpótlás-nevelési feladatok”* megnevezésű részfeladata.
	3. A Támogató a 2.1. pontban meghatározott támogatási keretösszegből utófinanszírozással nyújtott összeget vissza nem térítendő támogatásként biztosítja. A támogatás a felhasználása során felmerülő általános forgalmi adó tételeket (a továbbiakban: ÁFA) is tartalmazza. A Kedvezményezett a jelen szerződés 1. számú mellékletében szereplő ÁFA nyilatkozatban nyilatkozik, a jelen szerződés 1. pontja szerinti cél tekintetében az adólevonási jogának gyakorlásáról.
	4. A 1. pontban meghatározott Feladat megvalósítása érdekében a 2.1. pontban foglalt támogatási összeg a jelen támogatási szerződésben foglalt célra és feltételekkel - különös tekintettel a támogatás felhasználásának módjára és az elszámolás 5.8. pontban meghatározott követelményeire – harmadik személy által nem használható fel.
2. **A támogatás biztosításának módja**
	1. A Támogató a 2.1. pontban megjelölt támogatási keretösszegből, a lezárással elfogadásra került összeget utalja el a Kedvezményezett jelen szerződésben megadott bankszámlájára, a lezárást követő 30 (harminc) napon belül.
	2. A lezárással elfogadásra került támogatási összeg Kedvezményezett ………………………… számú bankszámlájára való átutalásának feltétele, hogy a Kedvezményezett legalább a támogatási keretösszeg és járulékai erejéig írásbeli felhatalmazást adjon a Támogató részére a Kedvezményezett valamennyi bankszámlájáról történő azonnali beszedésre, arra az esetre, ha Kedvezményezett támogatási összeget nem a jelen szerződésben foglaltak szerint használja fel. A Kedvezményezett jelen szerződés aláírásával kijelenti, hogy a bejelentetteken kívül további bankszámlája nincs, ezzel összefüggésben kötelezettséget vállal arra, hogy bankszámlája megváltozását, valamint további bankszámlák nyitását 5 munkanapon belül írásban bejelenti a Támogatónak. A Kedvezményezett az esetleges változással egyidejűleg átadja Támogató részére a bankszámlája terhére azonnali beszedési megbízást lehetővé tevő felhatalmazó levél számlavezető által visszaigazolt eredeti példányát is és nyilatkozik a felhatalmazások érvényesítésének sorrendjéről. (2. számú melléklet) A Kedvezményezett köteles a számlavezető pénzintézete által ellenjegyzett, a jelen okirat 5.8. b) alpontjában meghatározott záró elszámolási határidő napjától számított, az elszámolás elfogadására nyitva álló határidőt követő 5 évig a Támogató javára szóló, valamennyi – jogszabály alapján beszedési megbízással megterhelhető – fizetési számlájára vonatkozó, csak a Támogató írásbeli hozzájárulásával visszavonható, beszedési megbízásra felhatalmazó nyilatkozatot benyújtani, amely pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozik.
	3. A Kedvezményezett tudomásul veszi, hogy az általa megadott bankszámlára átutalt összegért feltétel nélkül és teljes mértékben objektív felelősséggel tartozik függetlenül attól, hogy ki a számlatulajdonos.
3. **Kedvezményezett nyilatkozatai és a szerződéskötés feltételei**
	1. Kedvezményezett jelen szerződés aláírásával kijelenti, hogy a Támogatóval, a Támogató jogelődeivel szemben nem áll fenn esedékessé vált és meg nem fizetett tartozása.
	2. Kedvezményezett jelen szerződés aláírásával kijelenti, hogy a jelen szerződés, illetve annak előkészítése kapcsán keletkezett adatok, információk és dokumentumok teljeskörűek, valósak és hitelesek; továbbá nyilatkozik, hogy az 1. pontban meghatározott célra támogatási igényt máshol nem nyújtott be.
	3. Kedvezményezett jelen szerződés aláírásával nyilatkozik, hogy nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban. Amennyiben Kedvezményezett ellen csőd- vagy felszámolási eljárás indul vagy a helyzetében olyan változás következik be, amely a szerződés teljesítését veszélyezteti vagy lehetetlenné teszi, illetve a Támogató részéről történő egyoldalú felmondást teszi megalapozottá, akkor arról haladéktalanul tájékoztatja Támogatót.
	4. A Kedvezményezett az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr). 75. § szerinti nyilatkozatait a jelen szerződés elválaszthatatlan 3. számú mellékletét képező okirat tartalmazza.
	5. A Kedvezményezettet nyilvántartó illetékes bíróság által kiadott, 30 napnál nem régebbi igazolás arról, hogy a Kedvezményezett szerepel a bírósági nyilvántartásban. (4. számú melléklet)
	6. Kedvezményezett képviseletére jogosult személy aláírási címpéldányának, vagy ügyvéd által ellenjegyzett aláírás-mintájának, vagy a számlavezető pénzforgalmi intézmény által vezetett aláírási kartonja másolatának a számlavezető pénzforgalmi intézmény által hitelesített eredeti példányának benyújtása. (5. számú mellékelt)
	7. Annak (30 napnál nem régebbi) igazolása, hogy a Kedvezményezett az adózás rendjéről szóló 2017. évi CL. törvény (a továbbiakban: Art.) alapján - a támogatási szerződés megkötésének időpontjában - köztartozásmentes adózónak minősül. (6. számú melléklet)
	8. A Kedvezményezett az állami sport célú támogatások felhasználásáról és elosztásáról szóló 474/2016. (XII. 27.) Korm. rendelet (a továbbiakban: Rendelet) 17. § szerinti nyilatkozatait a jelen szerződés elválaszthatatlan 7. számú mellékletét képező okirat tartalmazza.
	9. Jelen okirat alapján nyújtott támogatás nem tartozik az Európai Unió működéséről szóló szerződés 107. és 108. cikkének a csekély összegű (de minimis) támogatásokra való alkalmazásáról szóló, 2013. december 18-i 1407/2013/EU bizottsági rendelet (HL L 352, 2013. 12.24. 1.o., a továbbiakban: 1407/2013/EU bizottsági rendelet) hatálya alá (de minimis nyilatkozat, 8. számú melléklet).
	10. A Kedvezményezett jelen szerződés aláírásával nyilatkozik, hogy a támogatott tevékenység megvalósításához hatósági engedély nem szükséges.
	11. ÁFA-levonási jogosultságról szóló nyilatkozat benyújtása. (1. számú melléklet)
	12. A támogatás felhasználására vonatkozó szakmai program (9. számú melléklet) benyújtása, a kapcsolódó, a Támogató által előzetesen elfogadott költségvetési tervvel (a továbbiakban: költségterv). (10. számú melléklet)
	13. Jelen szerződés aláírásával a Kedvezményezett hozzájárul adatainak Támogató által történő kezeléséhez, vállalja továbbá, hogy adatai változását írásban közli Támogatóval. Kedvezményezett tudomásul veszi, hogy a Támogató az adatait a nyilvános adatkezelési szabályzatának megfelelően kezeli.
4. **A támogatás felhasználásának szabályai**
	1. A Kedvezményezett a jelen szerződés aláírásával tudomásul veszi, hogy a támogatást kizárólag a jelen szerződés 1. pontjában meghatározott célra, a benyújtott és jelen szerződés elválaszthatatlan részét képező szakmai program (8. számú melléklet) és költségterv (9. számú melléklet) szerint használhatja fel. A Kedvezményezett kizárólag a 5.12. a) alpont szerinti támogatott tevékenység időtartama alatt felmerült és a cél megvalósításához szorosan és közvetlenül kapcsolódó költségtervben szereplő tételeket számolhatja el. A Kedvezményezettnek a támogatás felhasználása során a jelen szerződés 11. számú mellékletében - Tájékoztató az irányadó benchmark-rendszerről (a továbbiakban: Benchmark rendszer) - foglaltak szerint kell eljárnia.
	2. Jelen szerződés aláírásával Kedvezményezett büntetőjogi felelőssége tudatában egyben kijelenti, hogy az államháztartás bármely alrendszerével szemben esedékessé vált lejárt köztartozása nem áll fenn. Kedvezményezett hozzájárul továbbá ahhoz, hogy Támogató e nyilatkozat valóságtartalmának igazolását kérje az Áht-ban meghatározottak szerint.
	3. A Kedvezményezett a támogatott tevékenység megvalósítása során a támogatás terhére a kétszázezer forint értékhatárt meghaladó értékű áru beszerzésére vagy szolgáltatás megrendelésére irányuló szerződést kizárólag írásban köthet. E bekezdés alkalmazásában írásban kötött szerződésnek minősül az elküldött és visszaigazolt megrendelés is. Az írásbeli alak megsértésével kötött szerződés teljesítése érdekében történt kifizetés összege a támogatott tevékenység költségei között nem vehető figyelembe.
	4. A Kedvezményezett a jelen szerződés aláírásával
5. tudomásul veszi, hogy köztartozás fennállása esetén támogatásban nem részesíthető;
6. kijelenti, hogy amennyiben a szervezet a helyi önkormányzatok adósságrendezési eljárásáról szóló 1996. évi XXV. törvény hatálya alá tartozik, nem áll adósságrendezési eljárás alatt, továbbá tudomásul veszi, hogy az Ávr. 142. § alapján adósságrendezési eljárás alatt álló szervezetekkel - függetlenül a támogatás egyéb feltételeinek meglététől - támogatási szerződés nem köthető;
7. tudomásul veszi, amennyiben az (Ávr.) hatálya alá tartozik nem köthető támogatási szerződés azzal a pályázóval, akivel szemben Ávr. 81.§-ban meghatározott feltételek valamelyike fennáll;
8. tudomásul veszi, hogy a támogatás folyósítására akkor kerülhet sor, ha a Támogatóval, a Támogató jogelődeivel, az olimpia központok működtetését és fejlesztését végző szervezettel, valamint a BMSK Beruházási, Műszaki Ellenőrzési, Sportfejlesztési és Közbeszerzési Zártkörűen Működő Részvénytársasággal (továbbiakban BMSK Zrt.) szemben 90 napnál régebbi, esedékessé vált és meg nem fizetett tartozása áll fenn. Kedvezményezett tudomásul veszi, hogy a támogatási igény szabályszerűségét és a támogatás rendeltetésszerű felhasználását a Támogató és a jogszabályban meghatározott egyéb szervek ellenőrizhetik;
9. tudomásul veszi, hogy a támogatás Kedvezményezettjének nevére, a támogatás céljára, összegére, továbbá a támogatási program megvalósítási helyére vonatkozó adatok nyilvánosságra hozhatók;
10. tudomásul veszi, hogy amennyiben kétszázezer forint értékhatárt meghaladó értékű áru beszerzésre vagy szolgáltatás megrendelésére irányuló szerződés megkötésére nem az Ávr. 76. § (2) bekezdése szerint kerül sor, a szerződés teljesítése érdekében történő kifizetés a támogatott tevékenység költségei között nem vehető figyelembe;
11. tudomásul veszi, hogy amennyiben a támogatási szerződés hatálya alatt a Kedvezményezett személyében jogutódlás történik, akkor a jogutód a jogutódlást követő 30 napon belül írásban köteles nyilatkoznia a Támogató részére arról, hogy az Áht-nak és a támogatási szerződésnek a Kedvezményezettre vonatkozó követelményeit teljesíti, azokat magára nézve kötelezőnek ismeri el;
12. Tudomásul veszi, hogy az általa megadott bankszámlára utalt összegért feltétel nélkül és teljes mértékben objektív felelősséggel tartozik függetlenül attól, hogy ki a számlatulajdonos.
	1. A Kedvezményezett kötelezettséget vállal arra, hogy a 2022. évi Sport XXI. Program megvalósításával kapcsolatos támogatást a jelen okirat 1. pontjában meghatározott célra, kizárólag a sportszervezet 16 év alatti játékosaival kapcsolatosan benyújtott és a jelen okirat elválaszthatatlan részét képező költségtervben (10. számú melléklet) meghatározott tételek szerinti bontásban az alábbi költségekre számolhatja el.
13. hazai és nemzetközi versenyeken való részvétel,
14. átfogó teljesítménymérési rendszer működtetésének támogatása,
15. a Sport XXI. Program működtetéséhez kapcsolódó létesítmény, eszköz, felszerelés szükségletek támogatása,
16. a Kedvezményezett tulajdonában, vagyonkezelésében lévő vagy az általa bérelt, a felkészülésre vagy edzőtáborozásra szolgáló sportlétesítmény bérletével, fenntartásával, működtetésével összefüggő költségekre. A Kedvezményezett jelen pont szerinti kiadásait a támogatás terhére kizárólag olyan arányban használhatja fel, amekkora arányban a létesítmény a Sport XXI. Programban részt vevő sportolók felkészülését szolgálja, feltéve, hogy e pénzügyi tételt a Kedvezményezett a költségtervben feltüntette.
17. hazai és nemzetközi edzőtáborokban való részvétel,
18. az edzőtáborozással közvetlenül összefüggő szállás és étkezés költsége,
19. létesítménybérlet (az igazolt használat alapján),
20. edzőmérkőzés rendezésével kapcsolatos költségek,
21. edzőtáborozással, versenyeztetéssel közvetlenül összefüggő utazás költsége,
22. versenyrendezéssel összefüggő költségek.
	1. A Felek rögzítik, hogy a támogatás terhére tárgyi eszköz beszerzés nem számolható el függetlenül attól, hogy az 5.5. pontban felsorolt célokhoz és feladatokhoz kapcsolódik vagy sem.
	2. A Felek rögzítik, hogy béren kívüli juttatás tárgykörébe tartozó (étkezési, ruházati, sport stb.) utalvány jelen támogatási szerződés keretében nem elszámolható.
	3. A Kedvezményezett kötelezettséget vállal továbbá arra, hogy
23. a támogatás 5.1. pontnak megfelelő felhasználásáról naprakész nyilvántartást vezet, valamint mindezekről összefoglaló elszámolást nyújt be a Támogató részére;
24. az 1. pontban meghatározott feladatra nyújtott támogatás felhasználásáról legkésőbb **2023. február 15**-ig a jelen szerződés elválaszthatatlan részét képező teljes körű, összesített, a támogatás felhasználásához kapcsolódó ÁFA összegét nem tartalmazó, a képviselője által aláírt nettó elszámolást készít (12. számú melléklet) és átadja a Támogató részére.

**Az elszámolás kizárólag a 2022. március 1. és 2023. január 31. közötti időszakban kelt, a jelen időszak gazdasági-pénzügyi eseményeihez kapcsolódóan keletkezett számviteli bizonylatokkal teljesíthető**, amelyeket a Kedvezményezettnek az elszámolásban azonosíthatómódon fel kell tüntetnie, és amelyek kizárólag jelen szerződés elválaszthatatlan részét képező költségvetésben szereplő pénzügyi tételekre vonatkozhatnak.

A Kedvezményezett köteles az összesítő teljes körű elszámolás záró rendelkezésébe az ,*,Igazoljuk, hogy az elszámolásban foglaltak a hatályos pénzügyi és számviteli előírások szerint kerültek felhasználásra, kifizetésre és könyvelésre."* szöveget foglalni. Az elszámoláshoz mellékelni kell a támogatás felhasználásáról szóló részletes szöveges beszámolót (2 oldal / 3000 karakter terjedelemben), amelyben tájékoztatást kell nyújtani Támogatónak a támogatott feladat cél szerinti megvalósulásáról, a jelen szerződésben vállalt kötelezettségek teljesüléséről. Az elszámoláshoz mellékelni kell továbbá:

- az 1. pontban foglalt feladatok vonatkozásában a Kedvezményezett által felhasznált támogatás 5.8. c) pont szerinti záradékkal ellátott számviteli bizonylatok hitelesített másolatait,

- az elszámolás alátámasztását szolgáló egyéb dokumentumok (megrendelések, szerződések, banki kivonatok stb.) másolatait,

- a támogatás felhasználásról szóló részletes beszámolót, amelyben tájékoztatást kell nyújtani Támogatónak a támogatott feladat cél szerinti megvalósulásáról, a jelen szerződésben vállalt kötelezettségek teljesüléséről.

1. a költségvetési támogatással kapcsolatos iratokat, valamint a b) pontban meghatározott számviteli bizonylatok eredeti példányait az elszámoláskor hatályos jogszabályi előírások szerint, legalább 10 évig megőrzi, azokat az *„MTSZ - Sport XXI-1/557-2/2022. számú támogatási szerződés terhére elszámolva”* záradékkal látja el, és biztosítja, hogy a Támogató, illetve annak képviselői azokba a támogatás átutalását követően, a vonatkozó jogszabályi előírások szerint betekinthessenek;
2. biztosítja, hogy a Támogató vagy annak képviselői a támogatás felhasználásának jogszerűségét – beleértve jelen szerződésnek való megfelelőségét is – folyamatosan ellenőrizhessék, ennek során a dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszíni ellenőrzés során is segíti;
3. legkésőbb 8 napon belül írásban értesíti a Támogatót, ha a szerződéskor közölt bármely adatában, illetve a szerződést befolyásoló bármely körülményben változás következett be;
	1. A Kedvezményezett köteles a támogatással kapcsolatos valamennyi dokumentumot (különösen a felhasználást dokumentáló számlákat, bizonylatokat, szerződéseket, egyéb okiratokat) a Támogató vagy egyéb ellenőrzésre jogosult szervek által ellenőrizhető módon kezelni és nyilvántartani, valamint a Támogató általi jóváhagyástól számított legalább 10 (tíz) évig megőrizni. A Kedvezményezett ezen túl is köteles minden, az ellenőrzéshez szükséges felvilágosítást és egyéb segítséget megadni.
	2. A pénzügyi elszámolás során azon gazdasági események esetén, amelyeknél az ellenérték külföldi pénznemben került meghatározásra és így a gazdasági eseményt alátámasztó bizonylat (számla) is a külföldi pénznemre szól, annak végösszegét és az arra tekintettel elszámolható költség összegét a számlán, számviteli bizonylaton megjelölt teljesítés időpontjában érvényes, a Magyar Nemzeti Bank által közzétett középárfolyamán kell forintra átszámítani. A Magyar Nemzeti Bank által nem jegyzett pénznemben kiállított számla, számviteli bizonylat esetén az Európai Központi Bank által közzétett középárfolyamon kell euróra átváltani. Az elszámolásba a számlák, számviteli bizonylatok (fentiek alapján számított) forintban kifejezett értékét kell beállítani. A számlaösszesítőn a forintra való átszámítás során alkalmazott árfolyamot fel kell tüntetni, és a termék/szolgáltatás megnevezése oszlopba a számla tárgyát magyar nyelven kell beírni.
	3. A Kedvezményezett a beszámolót és az elszámolást úgy köteles elkészíteni, hogy az alkalmas legyen a támogatás felhasználásának részletes ellenőrzésére. A Támogató a beszámolót és az elszámolást a beérkezést követő 30 napon belül megvizsgálja, és dönt annak elfogadásáról, illetve elutasításáról. A Támogató döntéséről 10 napon belül írásban értesíti a Kedvezményezettet. Ha a Kedvezményezett a beszámolásra, elszámolásra vonatkozó kötelezettségét határidőre nem teljesíti, vagy a határidőben benyújtott beszámoló, elszámolás tartalma nem megfelelő, úgy a Támogató határidő megjelölésével írásban felszólítja a Kedvezményezettet a hiány pótlására, vagy a beszámoló, elszámolás egyéb módon történő korrekciójára. Hiánypótlás esetén a beszámoló, elszámolás elfogadására fent rögzített határidő, annak lejárta előtt, indokolt esetben egy alkalommal legfeljebb 10 nappal meghosszabbítható. A Kedvezményezett tudomásul veszi, hogy ha a hiánypótlási határidőt elmulasztja, vagy a hiánypótlást hibásan vagy hiányosan teljesíti, a beszámoló vagy annak érintett része nem fogadható el. A hiánypótlás eredménytelenségét követően a Támogató érvényesítheti a beszedési megbízás benyújtására vonatkozó felhatalmazást.
	4. A támogatott tevékenység időtartama és a pénzügyi teljesítés határideje:
4. A támogatott tevékenység időtartamának

kezdőnapja:  **2022. március 1.**

utolsó napja: **2023. január 31.**

1. A támogatott tevékenység megvalósításával kapcsolatos pénzügyi teljesítés utolsó napja: **2023. február 15.**
	1. A felek a jelen szerződés teljesítése érdekében kapcsolattartó személyeket neveznek meg:

a Támogató részéről:

Szakmai: Guti János, + 36-1- 803-6215, janos.guti@huntennis.hu

Pénzügyi: Vigyikán Gergely, + 36-1- 803-6219, gergely.vigyikan@huntennis.hu

a Kedvezményezett részéről:

(név), (tel), (e-mail)

* 1. A Kedvezményezett a jelen szerződés aláírásával nyilatkozik arról, hogy a jelen szerződésben meghatározott elszámolás alapjául szolgáló dokumentumok az alábbi címen találhatóak meg: ……………….
	2. A támogatási igény jogosságát a támogatás felhasználását a Támogató, a támogatás felhasználásának ellenőrzésére jogszabály által meghatározott szervek ellenőrizhetik. Az ellenőrzések lefolytatására a támogatási szerződés megkötését megelőzően, a költségvetési támogatás igénybevétele alatt, a támogatott tevékenység befejezésekor, illetve lezárásakor, valamint a beszámoló elfogadását követő öt évig kerülhet sor. A Kedvezményezett köteles a költségvetési támogatások lebonyolításában részt vevő és a költségvetési támogatást ellenőrző szervezetekkel együttműködni, az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni. Amennyiben Kedvezményezett az ellenőrzéssel összefüggő kötelezettségeit nem teljesíti, az ellenőrzést akadályozza, illetőleg a szükséges tájékoztatást nem adja át. Támogató jelen szerződésben biztosított támogatást visszavonja, és Kedvezményezett köteles azt az Ávr. 98. §-ában meghatározott ügyleti kamattal, késedelem esetén késedelmi kamattal növelt mértékben visszafizetni.
	3. Kedvezményezett hozzájárul továbbá, hogy Támogató jelen szerződés és a 5.8. b) pont szerinti beszámolót nyilvánosságra hozza.
	4. Amennyiben a Kedvezményezett az elszámolásához számlát csatol, annak meg kell felelnie az általános forgalmi adóról szóló 2007. évi CXXVII. törvény 169. §-a, a számvitelről szóló 2000. évi C. törvény (a továbbiakban: Számv. tv.) 167. §-ának (1) és (3) bekezdése, valamint a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014. (VI. 30.) NGM rendelet szerinti tartalmi és alaki követelményeknek, és azt a Kedvezményezett nevére kell kiállítani.
	5. A Kedvezményezettnek kiemelt figyelmet kell fordítania a Számv. tv. 167. §-a (1) bekezdésének h) és i) pontjaira, amelynek értelmében köteles a számlán jól láthatóan feltüntetni a számla kontírozási tételeit, illetve a könyvelés tényét igazoló adatot, valamint a könyvelés dátumát és a könyvelést végző személy aláírását. Kettős könyvvitel esetén amennyiben a tételek sokasága miatt nem lehetséges a kontírozási tételek rávezetése a számlára, úgy külön kontírozó lapot kell a számla mellé csatolni. Egyszeres könyvvitel esetén a naplófőkönyv vonatkozó oldalainak másolatát kell a számla mellé csatolni. Kedvezményezett köteles elszámolásainál figyelembe venni a hatályos adó- és járulék fizetési kötelezettségek jogszabályi előírásait és annak megfelelően eljárni, illetőleg kiemelt figyelmet fordítani a természetbeni juttatások elszámolási kötelezettségének dokumentálására. E pont szerinti alaki és tartami követelmények be nem tartása az elszámolás el nem fogadását vonja maga után.
	6. A Kedvezményezett jelen szerződés aláírásával nyilatkozik arról, hogy a 5.8. b) pontban meghatározott számviteli bizonylatokon szereplő, e támogatás vonatkozásában elszámolt támogatási összegeket más támogató felé nem számolja el.
	7. Szerződő felek rögzítik, hogy jelen szerződéssel összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát törvény közérdekből elrendeli. A fentiektől eltérően azonban a Támogató nem hozhatja nyilvánosságra azokat az adatokat, amelyeknek megismerése a Kedvezményezett üzleti tevékenységének végzése szempontjából aránytalan sérelmet okozna - így különösen technológiai eljárásra, műszaki megoldásra, know-how-ra vonatkozó adatokat - amennyiben azok nyilvánosságra hozatalát a Kedvezményezett a támogatás felhasználásáról történő beszámolással egyidejűleg kifejezetten és elkülönítetten megtiltotta. A Kedvezményezett tudomásul veszi, hogy a fenti tilalom nem vonatkozik a támogatás Kedvezményezettjének nevére, a támogatás céljára, összegére, továbbá a támogatási program megvalósítási helyére vonatkozó közzététel körébe eső adatokra.
	8. A Kedvezményezett a támogatott tevékenység megvalósításába közreműködőt nem vonhat be.
	9. Ha a támogatott tevékenység összköltsége a tervezetthez képest csökken, a Kedvezményezett adólevonási jogosultságában, más adataiban, vagy a költségvetési támogatás egyéb - a pályázati kiírásban meghatározott, a támogatási igényben ismertetett, vagy a jogszabályban, támogatói okiratban, támogatási szerződésben rögzített - feltételeiben változás következik be, továbbá esetlegesen az Ávr. 96. § a), c), d), f), h) vagy i) pontjában meghatározott bármely körülmény bekövetkezik, a Kedvezményezett a tudomására jutástól számított 8 (nyolc) napon belül köteles azt írásban bejelenteni a Támogatónak.
1. **Elállás, felmondás**
	1. A Támogató a jelen szerződéstől való elállásra vagy a szerződés azonnali hatályú felmondására jogosult, ha:
2. a Kedvezményezett jogosulatlanul vette igénybe a támogatást;
3. a Kedvezményezett működése a támogatási igény benyújtásának és az okirat kiadásának időpontja közötti időszakban nem felelt meg az Áht. 50. §-ában meghatározott követelményének;
4. a Kedvezményezett a sportról szóló 2004. évi I. törvény (a továbbiakban: Stv.) 57.§ (1) bekezdése szerinti feltételeket nem teljesítette, illetve a (2) bekezdés szerinti helyzetbe került;
5. a Kedvezményezett köztartozásának fizetési határideje az okirat kiadását követően lejárt és arra fizetési halasztást, illetve részletfizetési kedvezményt sem kapott;
6. a támogatást nem a szerződésben megjelölt célra használta fel;
	1. A Támogató jogosult továbbá a szerződéstől elállni, ha a Kedvezményezett
7. a szerződéskötés során, illetve a szerződés teljesítése alatt valótlan vagy hamis adatot szolgáltat;
8. a 8. pontban foglalt bejelentési kötelezettségét nem teljesíti;
9. jelen szerződés bármely rendelkezését megszegi.
	1. Ha a Kedvezményezett olyan nyilatkozatot tesz, vagy a Támogató olyan körülményről szerez tudomást, amely a jelen szerződés felmondását, illetve az attól való elállást megalapozza, a Támogató felfüggeszti a támogatás folyósítását, és erről a Támogató legkésőbb a támogatási szerződés felmondását, elállását, támogatás folyósításának felfüggesztését megalapozó körülmény tudomására jutástól számított 5 napon belül a Kedvezményezettet írásban tájékoztatja.
	2. Ha a Támogató a jelen szerződéstől eláll, a Kedvezményezett az addig részére folyósított támogatás összegét az Ávr. 98. §-ában meghatározott ügyleti, késedelem esetén késedelmi kamattal növelt mértékben köteles a Támogató által meghatározott (10402142-50526678-50691002 számú) számlára a szerződésszám és az adóazonosító megjelölésével 30 napon belül visszafizetni.
	3. Ha a Támogató a jelen szerződést felmondja, a Kedvezményezett az addig folyósított támogatásból a jogosulatlanul igénybe vett támogatás összegét- az Ávr. 98. §-ában meghatározott ügyleti, késedelem esetén késedelmi kamattal növelt mértékben - köteles a Támogató által meghatározott (10402142-50526678-50691002 számú) számlára a szerződésszám es az adóazonosító megjelölésével 30 napon belül visszafizetni.
	4. Az ügyleti kamatszámítás kezdő időpontja támogatás folyósításának első napja, utolsó napja a visszafizetési kötelezettség teljesítésének napja. A késedelmi kamat számításának kezdő időpontja a Kedvezményezett késedelembe esésének napja, utolsó napja a visszafizetési kötelezettség teljesítésének napja.
	5. A Támogató felfüggeszti vagy – a meghatározott időszakra vonatkozó költségvetési támogatás esetén – visszavonja annak a sportszervezetnek, vagy sportszervezet jogi személyiséggel rendelkező szervezeti egységének a költségvetési támogatását,
10. amellyel olyan versenyző vagy sportszakember áll tagsági, illetve szerződéses jogviszonyban, akinek Gerevich Aladár- sportösztöndíját a doppingellenes tevékenység szabályairól szóló kormányrendelet alapján doppingeljárás megindítása vagy a lefolytatott doppingeljárás eredményeként jogerős eltiltás büntetés kiszabása miatt, továbbá a válogatott kerettagsága megszűnésére vagy a versenyzőt felkészítő jogosultsága megszűnésére tekintettel felfüggesztették vagy visszavonták, és
11. amellyel szemben az országos sportági szakszövetség, országos sportági szövetség vagy a fogyatékosok országos sportszövetsége a doppingszabályzatának az a) pontban meghatározott versenyző vagy sportszakember által megsértésével összefüggésben jogerős sportfegyelmi büntetést szab ki;
12. **A szerződés módosítása**
	1. Jelen szerződés módosítása a Felek közös akaratából kizárólag írásban történhet. A Kedvezményezettnek a szerződés-módosításra irányuló kérelmét írásban, részletes indokolással ellátva kell a Támogató részére előterjesztenie. Kedvezményezett kizárólag olyan indokkal kezdeményezhet szerződés-módosítást, amely a támogatás megítélésének körülményeit utólag nem változtatja meg. Szerződés-módosításra sor kerülhet különösen a támogatási cél megvalósulását nem veszélyeztető határidő-módosítás, a feladat költségvetésének módosulása, valamint a Kedvezményezett adólevonási jogosultságában bekövetkezett változás miatt, amely módosítást a Kedvezményezett az eredeti vagy a korábban módosított támogatási szerződésben a támogatás felhasználására meghatározott határidő leteltéig írásban kezdeményezheti. A támogatás felhasználásáról történő beszámolás határidejének módosítása szintén írásban kezdeményezhető az eredeti vagy a korábban módosított támogatási szerződésben meghatározott beszámolási határidő leteltéig.
	2. Támogató jogosult a Kedvezményezett nem kellően megalapozott szerződés-módosítási kérelmét elutasítani. Amennyiben a módosítás szükségessége a Kedvezményezettnek felróható okból ered, úgy az eset összes körülményeit mérlegelve a Támogató jogosult választani a szerződésmódosítás és szerződésszegés esetén alkalmazható jogkövetkezmények (elállás) között.
	3. Támogató az Áht. 48/A. § (3) bekezdés alapján jogosult jelen szerződést egyoldalúan, a Kedvezményezett javára módosítani.
13. **Értesítési és visszafizetési kötelezettség**
	1. A Támogató a támogatási szerződés módosítása, felmondása vagy az attól történő elállás nélkül is elrendelheti a költségvetési támogatás részleges – a jogszabálysértéssel, illetve a nem rendeltetésszerű vagy szerződésellenes felhasználással arányos mértékű – visszafizetését. Ilyen esetben kedvezményezett a jogosulatlanul igénybe vett támogatás összegét a jelen szerződés 8.4. és 8.6 pontja szerint, az elállásról szóló értesítés kézhezvételétől számított – amennyiben elektronikus úton kerül értesítésre, úgy attól a naptól számítva – harminc napon belül köteles visszafizetni.
	2. Amennyiben a Kedvezményezett neki felróható okból (egészben vagy részben) nem teljesíti a szerződésben vállalt kötelezettségeit, köteles azt az ok felmerülésétől számított 8 napon belül írásban bejelenteni a Támogatónak, és a támogatás egészét vagy arányos részét az Áht. 53/A. § (2) bekezdésben meghatározott kamattal növelt mértékben visszafizetni.
	3. Amennyiben a Kedvezményezett neki fel nem róható okból nem teljesíti a szerződésben vállalt kötelezettségeit, illetve a szerződés meghiúsul, azt a Kedvezményezett az okról való tudomásszerzéstől számított 8 napon belül köteles írásban bejelenteni a Támogatónak, ezzel egyidejűleg a támogatás igénybe vett részéről jelen szerződés 5.8. pontja szerint elszámolni, valamint a fel nem használt támogatást Támogató részére visszafizetni.
	4. A Kedvezményezett tudomásul veszi, hogy amennyiben a támogatott tevékenység összköltsége (kiadása) – a záróbeszámoló és a záróelszámolás alapján – csökken a jelen szerződés 10. számú mellékleteként csatolt költségtervben foglaltakhoz képest, a támogatás összegét a Támogató egyoldalú írásbeli rendelkező nyilatkozattal csökkenti az összköltség csökkenésének arányában, több támogatási forrás esetén az eredeti támogatási arányoknak megfelelően. A támogatott tevékenység összköltségét a költségtervben meghatározott egyes költségnemek arányában kell csökkenteni. A Kedvezményezett tudomásul veszi, hogy a Támogató fenti nyilatkozata a jelen szerződés módosításának minősül.
	5. A Kedvezményezett tudomásul veszi, hogy amennyiben a jelen szerződés 1. számú mellékletében adott nyilatkozata ellenére a támogatás felhasználása során a fizetendő adójából rá áthárított vagy az általa megállapított adót levonta, vagy a keletkező adóterhet másra áthárította, a levonásba helyezett vagy áthárított és a Támogató által is támogatott általános forgalmi adó összegének megfelelő támogatást köteles a Támogató részére a Támogató által meghatározott (10402142-50526678-50691002 számú) számlára, a szerződésszám es az adóazonosító megjelölésével 30 napon belül visszafizetni a 6.5. pontban hivatkozott kamattal növelt mértékben. A kamatszámítás kezdő időpontja a támogatás folyósításának napja, utolsó napja a visszafizetési kötelezettség teljesítésének napja.
	6. Kedvezményezett tudomásul veszi, hogy amennyiben – a Támogató jelen szerződéstől való elállása vagy jelen szerződés alapján keletkezett, a Kedvezményezettet terhelő visszafizetési kötelezettség estén – a támogatási összeg visszafizetésére szóló felszólításnak határidőre nem tesz eleget, a Támogató jogosult a jelen szerződés elválaszthatatlan részét képező felhatalmazó levél alapján azonnali beszedési megbízással élni.
	7. Amennyiben a Kedvezményezett a jelen szerződésben meghatározott visszafizetési kötelezettsége teljesítésével késedelembe esik, köteles a késedelem idejére az Ávr. 98. §-ában meghatározott késedelmi kamatot fizetni.
	8. Amennyiben a Kedvezményezettnek a támogatás felhasználása, vagy annak ellenőrzése során visszafizetési kötelezettsége keletkezik, a Kedvezményezett köteles a visszafizetést igazoló banki kivonatot a visszafizetés napján elektronikus úton megküldeni a 5.13. pontban megjelölt kapcsolattartónak, egyidejűleg jeleznie kell a visszafizetés okát.
14. **Záró rendelkezések**
	1. A felek a jelen szerződésből eredő esetleges jogvitáikat elsősorban tárgyalásos úton kötelesek rendezni.
	2. A jelen szerződésben nem, vagy nem kellő részletességgel szabályozott kérdések tekintetében a magyar jog szabályai – elsősorban a Polgári Törvénykönyv, az Stv., a Knyt., a Rendelet, az Utasítás, továbbá az államháztartás működésével összefüggő és egyéb jogszabályok (Áht., Ávr.) – az irányadók.
	3. Kedvezményezett tudomásul veszi, hogy amennyiben a támogatási jogviszony hatálya alatt a Kedvezményezett személyében jogutódlás történik, akkor a jogutód a jogutódlást követő 30 napon belül írásban köteles nyilatkozni arról, hogy az Áht.-nak és a támogatási jogviszonynak a Kedvezményezettre vonatkozó követelményeit teljesíti, azokat magára nézve kötelezőnek ismeri el. Kedvezményezett hozzájárul adatainak Támogató általi kezeléséhez.
	4. A jelen szerződés egymással megegyező - 15 számozott oldalból és 12 mellékletből álló - 3 eredeti példányban készült, amelyből 2 eredeti példány a Támogatót, 1 eredeti példány pedig a Kedvezményezettet illeti.
	5. A Felek a jelen szerződésben foglalt feltételekkel egyetértenek, azokat elfogadják, és a szerződést, mint akaratukkal mindenben megegyezőt, jóváhagyólag cégszerűen írják alá.

Mellékletek:

1. ÁFA-levonási jogosultságról szóló nyilatkozat
2. Banki felhatalmazó levél
3. Kedvezményezett az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr). 75. § szerinti nyilatkozatai
4. 30 napnál nem régebbi bírósági kivonat/cégkivonat
5. Aláírási címpéldány
6. 30 napnál nem régebbi NAV nullás igazolás
7. Kedvezményezett az állami sport célú támogatások felhasználásáról és elosztásáról szóló 474/2016. (XII. 27.) Korm. rendelet (a továbbiakban: Rendelet) 17. § szerinti nyilatkozatai
8. De minimis nyilatkozat
9. Szakmai program
10. Költségterv
11. Tájékoztató az állami sportcélú támogatás felhasználása során irányadó benchmark rendszerről
12. Elszámolási táblázat

Kelt: Budapest, 2022.

 ................................................ ................................................

 **Magyar Tenisz Szövetség** **…**

 képviseli: Sütő Csilla főtitkár képviseli: …

 Támogató Kedvezményezett